|  |
| --- |
| **Budapest Főváros VII. kerület Erzsébetváros Önkormányzata**  **dr. Györky Erika irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2022. október 4-ei rendkívüli ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés a Hivatal informatikai rendszere üzemeltetési támogatásának ellátása tárgyában |

**Készítette:**

Burka Éva

testületi ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal beszerzési eljárást indított a Hivatal informatikai rendszere üzemeltetési támogatásának ellátása tárgyában, tekintettel arra, hogy a jelenleg hatályos szerződés 2022. október 30. napján lejár.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzatának (a továbbiakban: Beszerzési Szabályzat) rendelkezései és a IV/287-1/2022. iktatószámú, 2022. augusztus 31-én kelt jegyzői engedély alapján (1. sz. melléklet) három gazdasági szereplő részére került megküldésre az ajánlattételi felhívás (2. sz. melléklet).

Az ajánlattételi határidőig, vagyis 2022. szeptember 15. 10 óráig a POWER Informatika Kft. és a SIGHTSPOT NETWORK Kft. küldték meg ajánlatukat az alábbiak szerint. A Cogitnet Informatikai Kft. határidőn túl nyújtott be ajánlatot (3-5. sz. mellékletek).

|  |  |
| --- | --- |
| **Ajánlattevő megnevezése** | **Ajánlati ár/Megjegyzés** |
| Cogitnet Informatikai Kft. | Határidőn túl, 2022. szept. 15. 11 óra 09 perckor érkezett meg az ajánlat. |
| POWER Informatika Kft. | nettó 1.048.600,- Ft/ hó + Áfa (12 hónapra nettó 12.583.200,- Ft + Áfa) |
| SIGHTSPOT NETWORK Kft. | nettó 1.240.000,- Ft/ hó + Áfa (12 hónapra nettó 14.880.000,- Ft+ Áfa) |

2022. szeptember 15-én 15 órakor megtartásra került a bírálóbizottsági ülés, ahol megállapításra került, hogy a beszerzési eljárás érvényes és eredményes volt, továbbá az összességében legelőnyösebb ajánlatot a POWER Informatika Kft. nyújtotta (6. sz. melléklet).

A Polgármesteri Hivatal a szerződést határozott időtartamra, 2022. 11. 01.- 2023. 10. 30. közötti időszakra kívánja megkötni.

A Beszerzési Szabályzat IV. Fejezet 1.2. d) pontja alapján jelen eljárás a nettó 10.000.000 Ft összeget elérő vagy meghaladó beszerzési érték alkalmazandó eljárásrend alá tartozik. A Beszerzési Szabályzat IV. Fejezet 2.4. pontja alapján az ajánlatkérés során a nettó 5.000.000 Ft összeget meghaladó, de a nettó 10.000.000 Ft összeget el nem érő beszerzési érték esetén alkalmazandó eljárásrendet kell alkalmazni, azonban a beszerzési eljárást lezáró érdemi döntés meghozatala a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.

A szerződés fedezete rendelkezésre áll Budapest Főváros VII. Kerület Erzsébetváros Önkormányzata 2022. évi költségvetéséről szóló Budapest Főváros VII. Kerület Erzsébetváros Önkormányzata Képviselő-testületének 6/2022. (II. 17.) önkormányzati rendelete 5106 Informatikai kiadások során.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága......./2022. (X.04.) határozata a Polgármesteri Hivatal informatikai rendszere üzemeltetési támogatásának ellátása tárgyában kötendő szerződés megkötéséről**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a POWER Informatika Kft. (székhely: 1036 Budapest, Galagonya u. 5. fszt. 8.; cégjegyzékszám: 01 09 353992; adószám: 23995794-2-41; képviseli: Kacskovics Miklós ügyvezető) és Budapest Főváros VII. Kerület Erzsébetvárosi Polgármesteri Hivatal közötti szerződéskötést 2022. november 1. és  2023. október 30. közötti időszakra a Polgármesteri Hivatal informatikai rendszere üzemeltetési támogatásának ellátása tárgyában mindösszesen nettó 12.583.200,- forint + ÁFA = bruttó 15.980.664,- forint összegben.

**Felelős:** Tóth László jegyző

**Határidő:** A szerződés hatálybalépésére: 2022. november 1.; a szerződés aláírására: 2022. október 30.

Budapest, 2022. szeptember 16.

dr. Györky Erika

irodavezető

Mellékletek:

* Ajánlattételi felhívást engedélyező levél
* Ajánlattételi felhívás
* POWER Informatika Kft. ajánlata
* SIGHTSPOT NETWORK Kft. ajánlata
* Cogitnet Informatikai Kft. ajánlata
* Bírálati jegyzőkönyv