|  |
| --- |
| **Budapest Főváros VII. kerület Erzsébetváros Önkormányzata**  **dr. Györky Erika irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2022. október 4-ei rendkívüli ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés meghozatala az ELO rendszerhez nyújtandó felhasználói támogatás, karbantartás és szoftvermódosítások tárgyában |

**Készítette:**

Burka Éva

testületi ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A HRK Consulting Tanácsadó Kft. által kifejlesztett, a Polgármesteri Hivatal által használt ELO rendszer vonatkozásában a Polgármesteri Hivatal beszerzési eljárást indított az ELO rendszerhez nyújtandó felhasználói támogatás, karbantartás és szoftvermódosítások tárgyában. A szerződést 2022. október 1.- 2022. december 31. napja közötti időtartamra kívánjuk kötni. A beszerzés értékét nettó 2.000.000,- Ft összegre becsültük.

Az egybeszámítási kötelezettség és a funkcionális- gazdasági egység megállapítása, ezzel összefüggésben pedig a megfelelő beszerzési eljárásrend alkalmazása érdekében számba vettük azon szerződéseket, melyeket a jelen beszerzés esetében össze szükséges számítani.

A Polgármesteri Hivatal és a HRK Consulting Tanácsadó Kft. között 2021. március 1.- 2022. február 28., és 2022. március 1.- 2022. június 30. közötti időtartamra vállalkozási szerződés jött létre a jelen beszerzés tárgyával azonosan, továbbá a Felek 2022. február 3. napján szerződést kötöttek az ELO 9-es rendszer verzióváltása tekintetében.

Tekintettel arra, hogy a fent megjelölt szerződések között fennáll az egybeszámítási kötelezettség és a funkcionális- gazdasági egység, az alkalmazandó eljárásrendet az alábbiak szerint határoztuk meg:

1. 2021. március 1.- 2022. február 28. közötti szerződés díja 2022. január és február hónapra vonatkozóan: nettó 495.000,- Ft/ hó, azaz összesen nettó 990.000,- Ft
2. 2022. március 1.- 2022. június 30. közötti szerződés díja: nettó 545.000,- Ft/ hó, azaz összesen nettó 2.180.000,- Ft
3. ELO upgrade szerződés díja: nettó 9.750.000,- Ft

Összesen: nettó14.920.000,- Ft (mely tartalmazza a jelen beszerzés becsült értékét)

Fentiek értelmében Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Szabályzat) IV. Fejezet 1.2. d) pont alapján a jelen beszerzés a nettó 10.000.000,- Ft összeget elérő vagy meghaladó beszerzési érték esetén alkalmazandó eljárásrendbe tartozik. A Szabályzat IV. Fejezet 2.4. pontja alapján:

1. *„A nettó 5.000.000 Ft összeget meghaladó, de a nettó 10.000.000 Ft összeget el nem érő beszerzési érték esetén alkalmazandó eljárásrendet kell alkalmazni a beszerzés, ajánlatkérés során. Továbbá az eljárást lezáró érdemi döntés meghozatala során a IV.2.3.2. a)- i) pontokban felsorolt esetekben.*
2. *A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A Szabályzat IV. Fejezet 2.3.2. c) pontja alapján *„Három árajánlat bekérésének mellőzésével valósítható meg a beszerzés az alábbi esetekben: c) műszaki- technikai sajátosságok miatt csak egy ajánlattevő képes a szerződést teljesíteni, illetve a korábbi nyertes ajánlattevő mással történő helyettesítése műszakilag eltérő és nem illeszkedő termék beszerzését eredményezné.*

*A fenti körülmények fennállásáról a beszerzés tárgya szerinti Szakiroda feljegyzést köteles készíteni, melyet a beszerzés dokumentumanyagához csatolni kell.”*

A 2022. szeptember 7. napján adott jegyzői engedély alapján árajánlat bekérésére került sor a HRK Consulting Tanácsadó Kft.-től. 2022. szeptember 9. napján a HRK Consulting Tanácsadó Kft. megküldte ajánlatát, amely alapján nettó 640.000,- Ft/hó, 2022. október 1.- 2022. december 31. közötti időszakra összesen nettó 1.920.000,- Ft + ÁFA, azaz bruttó 2.438.400,- forint vállalkozói díj ellenében vállalja a feladat teljesítését.

A szükséges fedezet rendelkezésre áll a Budapest Főváros VII. Kerület Erzsébetváros Önkormányzata 2022. évi költségvetéséről szóló Budapest Főváros VII. Kerület Erzsébetváros Önkormányzata Képviselő-testületének 6/2022. (II. 17.) önkormányzati rendelete 5106 – Informatikai kiadások során.

Kérem a Tisztelt Bizottságot, hogy az előterjesztést megtárgyalni és a HRK Consulting Tanácsadó Kft.-vel történő szerződéskötést engedélyezni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2022. (X.04.) határozata az ELO rendszerhez nyújtandó felhasználói támogatás, karbantartás és szoftvermódosítások tárgyú beszerzési eljárásban**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a HRK CONSULTING Tanácsadó Kft. (székhely: 1034 Budapest, Bécsi út 100., cégjegyzékszám: 01 09 364369, adószám: 10966042-2-41, képviseli: Farkas István ügyvezető), valamint Budapest Főváros VII. Kerület Erzsébetvárosi Polgármesteri Hivatal közötti szerződéskötést az ELO rendszerhez nyújtandó felhasználói támogatás, karbantartás és szoftvermódosítások tárgyában nettó 1.920.000 ,- forint + ÁFA = bruttó 2.438.400,- forint összegben 2022. október 1.- 2022. december 31. közötti időtartamra.

**Felelős:** Tóth László jegyző

**Határidő:** PKB ülést követően

Budapest, 2022. szeptember 13.

dr. Györky Erika

irodavezető

Mellékletek:

* ajánlattételi felhívás engedélye
* ajánlat